**NOTĂ INFORMATIVĂ**

**la proiectul hotărîrii Guvernului ,,Cu privire la crearea, organizarea și funcționarea Agenției Naționale a Drumurilor”**

|  |
| --- |
| 1. ***Condițiile ce au impus elaborarea proiectului de act normativ și finalitățile urmărite*** |
| Reforma administrației publice este un obiectiv prioritar asumat de Guvern în Programul de activitate pe anii 2016-2018.  Pentru realizarea acestui obiectiv, prin Hotărârea Guvernului nr. 911 din 25 iulie 2016, a fost aprobată Strategia privind reforma administrației publice pentru anii 2016-2020, iar prin Hotărârea Guvernului nr. 1351 din 15 decembrie 2016, a fost aprobat Planul de acțiuni pe anii 2016-2018 pentru implementarea acestei Strategii.  O primă etapa de reformare a administrației publice a fost aprobarea de către Parlament a Listei ministerelor, prin Hotărârea nr.189/2017. Pentru realizarea acestor prevederi, Guvernul a restructurat administrația publică centrală de specialitate și a determinat domeniile de activitate a ministerelor prin aprobarea regulamentelor de organizare și funcționare a acestora.  Totodată, în contextul reformei inițiate, Guvernul își propune și reformarea altor autorități administrative din subordinea acestuia. În acest sens, este de remarcat că potrivit Hotărîrii Guvernului nr.890/2016 ,,Cu privire la aprobarea Planului de acțiuni al Guvernului pentru anii 2016-2018”, la compartimentul **IV. DEZVOLTAREA ECONOMICĂ, SECURITATEA ENERGETICĂ, SPORIREA COMPETITIVITĂŢII ŞI CREAREA LOCURILOR DE MUNCĂ**, *Secțiunea* **K. ,,Transport” la acțiunea 2.3,** Guvernul și-a stabilit pentru trimestrul II 2018, crearea, în conformitate cu practica şi cerinţele internaţionale, a unui organ competent specializat în domeniul infrastructurii drumurilor – în acest sens stabilind ca indicator de rezultat***: reorganizarea în Agenție a Î.S. ,,Administrația de Stat a Drumurilor”***.  Astfel, întru realizarea acestor prevederi, se propune crearea Agenției Naționale a Drumurilor, ca autoritate administrativă în subordinea Guvernului, responsabilă de domeniul infrastructurii drumurilor. |
| 1. ***Principalele prevederi, locul actului în sistemul de acte normative, evidenţierea elementelor noi*** |
| Proiectul de hotărîre prevede crearea Agenției Naționale a Drumurilor ca autoritate administrativă în subordinea Guvernului, responsabilă de implementarea politicii de stat în domeniul infrastructurii drumurilor.  Totodată, se propune reorganizarea Întreprinderii de Stat “Administrația de Stat a Drumurilor” prin fuziune (absorbție) cu Agenţia Națională a Drumurilor.  Este de remarcat că, potrivit statutului, Î.S. ,,Administrația de Stat a Drumurilor” este întreprindere de stat fondată de Ministerul Transporturilor și Infrastructurii Drumurilor în vedereagestionării, întreținerii, reparației, modernizării, dezvoltării drumurilor publice. De asemenea, Î.S. ,,Administrația de Stat a Drumurilor,” are ca responsabilități: *administrarea eficientă a resurselor financiare alocate din Fondul rutier și surse externe pentru dezvoltarea, modernizarea și întreținerea rețelei de drumuri publice naționale a Republicii Moldova*.  Astfel, Agenția Națională a Drumurilor va deveni succesoare de drepturi şi obligaţii a întreprinderii de stat reorganizate și va asigura administrarea drumurilor publice naționale, inclusiv administrarea eficientă a resurselor financiare alocate din Fondul rutier și din surse externe destinate pentru construcţia, dezvoltarea, modernizarea, reabilitarea, reparaţia și întreținerea rețelei de drumuri publice naționale a Republicii Moldova, precum și asigurarea implementării proiectelor de dezvoltare de infrastructură a drumurilor, inclusiv de reabilitare şi reparaţie a drumurilor publice naţionale.  De asemenea, prin proiect se propune aprobarea Regulamentului de organizare și funcționare a Agenției Naționale a Drumurilor, care reglementează misiunea, domeniul de activitate, funcțiile și drepturile Agenției, precum și organizarea activității acesteia.  Suplimentar, proiectul prevede și aprobarea structurii, organigramei și efectivul – limită a Agenţiei Naționale a Drumurilor. |
| 1. ***Descrierea gradului de compatibilitate a prevederilor proiectului cu legislația Uniunii Europene*** |
| Prezentul proiect de nu contravine legislației Uniunii Europene. |
| 1. ***Fundamentarea economico-financiară*** |
| Implementarea prevederilor proiectului nu necesită cheltuieli financiare suplimentare din bugetul de stat. |

Director Iurie CIOCAN

al Centrului de Implementare a Reformelor